Կազա Բուոնարոտի

**Կազա Բուոնարոտի** ( — «Բուոնարոտիի տուն»), թանգարան Ֆլորենցիայում՝ նվիրված իտալացի քանդակագործ Միքելանջելո Բուոնարոտիին (1475—1564): Տունը պատկանել է Միքելանջելոյին և նրա ազգականներին։ Այստեղ նա ապրել է Սետտինիանոյից վերադառնալուց հետո և մինչ Մեդիչիներիի պալատ տեղափոխվելը։

## Բուոնարոտի ընտանիքի տունը Ֆլորենցիայում
left|մինի|256x256փքս|Կազա Բուոնարոտի
Միքելանջելոն ծնվել է Արեցո գավառի Կապրեզե քաղաքում, մանուկ հասակում տեղափոխվել Ֆլորենցիա։ Այստեղ նա մշտական բնակություն չի հաստատել, այլ վերադարձել է ժամանակ առ ժամանակ։ Քանի որ հոր եկամուտը շատ չէր, երեխաները վաղ են սկսում աշխատել, հիմնականում կտորի արտադրությունում, որով հռչակված էր Ֆլորենցիան։ Միքելանջելոն սկզբում աշխատում է  անվանի նկարիչ Դոմենիկո Գիրլանդայոյի արվեստանոցում, իսկ մեկ տարի անց՝ 1489 թվականի գարնանը, նա տեղափոխվում է Բոբոլի այգիների գեղարվեստի դպրոց, որտեղ էլ սկսում է զբաղվել քանդակագործությամբ։

Ժամանակի ընթացքում ընտանիքը քաղաքում՝ Սանտա Կրոչե եկեղեցուց հյուսիս, ձեռք է բերում չորս հողակտոր, որտեղ 1546-1553 թվականներին տուն են կառուցում (այդ ժամանակ Միքելանջելոն ապրում էր Հռոմում)։ Քանդակագործը ցանկանում էր Ֆլորենցիայում այնպիսի տուն ունենալ, որն արժանի կլիներ իր ընտանիքին և բազմիցս դիմում է իր եղբորորդի Լեոնարդոյին չորս կառույցները վերածել ընտանեկան պալատի։ Միքելանջելոյի մահից հետո նրա մարմինը տեղափոխում են Ֆլորենցիա, քանի որ ընտանիքը ցանկանում էր նրան թաղել հայրենիքում։ Հուղարկավորությունը տեղի է ունենում Սանտա Կրոչե եկեղեցում։ Կտակի համաձայն՝ տունը անցնում է նրա եղբորորդուն՝ Լեոնարդո Բուոնարոտիին, որը վերանորգման աշխատանքներ է իրականացնում Միքելանջելոյի մահվանից 26 տարի անց։

Իր այժմյան տեսքը տունը ստանում է 1612 թվականին Լեոնարդոյի որդիներից մեկի՝ Միքելանջելո Կրտսերի (1568–1647) կողմից։ Նա կարգադրում է բոլոր կառույցները միավորել մեկ համալիրի մեջ, դահլիճներ է տրամադրում հորեղբոր աշխատանքները ցուցադրելու համար։

XIX դարում նրա վերջին տերը եղել է Կոզիմոն, որը տունը կտակում է Ֆլորենցիայի քաղաքապետարանին։ 1859 թվականին՝ Կոզիմոյի մահից հետո, այստեղ թանգարան են բացում։

## Թանգարան
left|մինի|279x279px
Թեև Կազա Բուոնարոտի թանգարանը նվիրված է Միքելանջելոյին, այստեղ շատ չեն նրա աշխատանքները։ Գրադարանային հավաքածուն ներառում է ընտանիքի արխիվը, նկարչի մոտ 200 նկարներ և նամակներ։ Հավաքածուի մեջ են մտնում Միքելանջելոյի վաղ շրջանի աշխատանքներից «Մադոննան սանդուղքի մոտ» և «Կենտավրոսների մարտը» խորաքանդակները։ Թանգարանում է գտնվում նաև Միքելանջելոյի դիմաքանդակը, որը Դանիելե դա Վոլտերայի աշխատանքներից է։ Վերջինիս քանդակագործն օգնել է իր խորհուրդներով և էսքիզներով։  Պատկերասրահը հագեցած է Արտեմիզիա Ջենտիլեսկիի և այլ իտալացի նկարիչների ստեղծագործություններով, որոնք պատվիրել էր Միքելանջելո Բուոնարոտի Կրտսերը։ Թանգարանում ցուցադրվում են նաև հնագիտական պեղումներից հայտնաբերված գտածոներ, որոնք վերաբերում են Տոսկանայի պատմությանը։

## Պատկերասրահ
### Նկարներ

Պատկեր:La Madonna che Allatta il Figlio - Michelangelo Buonarroti.png|Մադոննան մանկան հետ
Պատկեր:Michelangelo Buonarroti - Study of a Head - WGA15522.jpg|Գլխի էտյուդ, 1530
Պատկեր:Michelangelo, Resurrection of Christ.jpg|«Հիսուսի հարությունը» հորինվածքի ուրվանկար 
Պատկեր:Michelangelo, studio per figura allegorica.jpg|Ալլեգորիա


### Ճարտարապետական նախագծեր

Պատկեր:Michelangelo, project for san Giovanni de' Fiorentini 05.JPG|Ֆլորենցիայի Սան Ջովաննի տաճարի նախագիծ
Պատկեր:Michelangelo, Plan for a Church.jpg|Կառույցի հատակագիծ
Պատկեր:Michelangelo, project for san Giovanni de' Fiorentini 01.JPG|Ֆլորենցիայի Սան Ջովաննի տաճարի նախագիծ
Պատկեր:Michelangelo, Project for the façade of San Lorenzo, Florence.jpg|Ֆլորենցիայի Սան Լորենցո տաճարի ճակատի ուրվանկար


### Այլ ցուցադրանմուշներ

Պատկեր:Casa buonaroti, camera della notte e del dì, 22 daniele da volterra, ritratto di michelangelo.JPG|Միքելանջելոյի կիսանդրին, Դանիելե դա Վոլտերա
Պատկեր:Casa buonaroti, camera della notte e del dì, 17, scrittoio, baccio del bianco.JPG|Նատյուրմորտ-խաբկանք, (պահարանի դուռ)
Պատկեր:Casa buonarroti, sala archeologica, etruschi, urna cineraria policroma, i secolo ac. 2.JPG|Էտրուսկների սարկոֆագ տղամարդու քանդակով
Պատկեր:Casa buonarroti, sala archeologica, etruschi, urna cineraria policroma, metà II secolo ac..JPG|Էտրուսկների սարկոֆագ կնոջ քանդակով


## Սկզբնաղբյուրներ
* Ugo Procacci, *La casa Buonarroti a Firenze*, Milano, Electa, 1965
* Ragionieri, Vasarri, *Casa Buonarroti*, Firenze, SPES, 1987
* Джорджо Вазарі «Життєписи», Т 5, М, «Искусство», 1971, с. 213—344
* Ротенберг Е. «Мікеланджело Буонарроті», М, «Изобразительное искусство», 1976

## Ծանոթագրություններ

## Արտաքին հղումներ
* Վիրտուալ էքսկուրսիա թանգարանում (3D) 

Կատեգորիա:Միքելանջելո
Կատեգորիա:Ֆլորենցիայի թանգարաններ
Կատեգորիա:1859 հիմնադրված թանգարաններ
Կատեգորիա:1859 հիմնադրումներ Իտալիայում